smcproject/ml-wiki-sentences huggingface dataset:
തമിഴ്‌നാട്ടിലെ കന്യാകുമാരി മുതൽ യാത്ര തുടങ്ങി ശ്രീനഗറിൽ അവസാനിക്കുന്ന 5 മാസം ദൈർഘ്യമുള്ള കാൽ നട യാത്രയിൽ 149 സ്ഥിരം ജാഥ അംഗങ്ങൾ ഉണ്ട്...
അതിൽ മൂന്നിലൊന്ന് സ്ത്രീകളുമാണ്.
ജാഥയിൽ ഓരോ പ്രദേശത്തു നിന്ന് പ്രാദേശികമായി കൂടുതൽ അംഗങ്ങൾ പങ്കെടുക്കുകയും ചെയ്യും.
2022 സെപ്റ്റംബർ 6 പദ യാത്ര ഔദ്യോഗികമായി ഉൽഘാടനം ചെയ്തുവെങ്കിലും യാത്ര കന്യാകുമാരിയിൽ നിന്ന് ആരംഭിക്കുന്നത് സെപ്തംബർ 7 നാണ്.
146 ദിവസം നീളുന്ന പദയാത്ര 12 സംസ്ഥാനങ്ങളിലൂടെ കടന്നുപോയി ശ്രീനഗറിൽ സമാപിക്കുന്നു.
3,570 കിലോമീറ്റർ പിന്നിട്ട് 2023 ജനുവരി 30-നു സമാപിക്കും.
22 നഗരങ്ങളിൽ റാലികൾ സംഘടിപ്പിക്കും.
രാവിലെ 7 മുതൽ 11 വരെയും വൈകുന്നേരം 4 മുതൽ 7 വരെയുമാണ് യാത്രയുടെ സമയക്രമം.
ഇതിനിടെയുള്ള സമയത്തിൽ വിവിധ മേഖലയിലുള്ള തൊഴിലാളികൾ, കർഷകർ, യുവാക്കൾ, സാംസ്‌കാരിക പ്രമുഖർ തുടങ്ങിയവരുമായി ജാഥ ക്യാപ്റ്റൻ രാഹുൽ ഗാന്ധി കൂടിക്കാഴ്ച നടത്തുന്നുണ്ട്.
തമിഴ്നാടിൽ നിന്ന് ആരംഭിക്കുന്ന യാത്ര കേരളം, കർണ്ണാടക, തെലങ്കാന, ആന്ധ്രാപ്രദേശ്, മഹാരാഷ്ട്ര, മധ്യപ്രദേശ്, രാജസ്ഥാൻ, ഉത്തർ പ്രദേശ്, ദൽഹി, പഞ്ചാബ്, ഹരിയാന എന്നിവിടങ്ങളിലൂടെ യാത്ര ചെയ്ത് ജമ്മുവിലെ ശ്രീനഗറിൽ സമാപിക്കും.
യാത്രയുടെ നായകനായ രാഹുൽ ഷിപ്പിങ് കണ്ടെയ്‌നർ കാബിനിലാണ് താമസിക്കുക...
ശുചിമുറി, കിടപ്പുമുറി എല്ലാം അങ്ങനെയാണ് തയ്യാറാക്കിയിരിക്കുന്നത്.
കൂടെ യാത്ര ചെയ്യുന്ന ജാഥ അംഗങ്ങൾക്കും ഷിപ്പിംഗ് കണ്ടൈനറിലാണ് താമസം.
കേരളത്തിൽ തിരുവനന്തപുരം, കൊല്ലം, ആലപ്പുഴ, എറണാകുളം, തൃശൂർ, പാലക്കാട്, മലപ്പുറം എന്നീ ജില്ലകളിലൂടെയാണ് പദയാത്ര കടന്നുപോകുന്നത്.
ഭാരതേന്ദു ഹരിശ്ചന്ദ്ര ഇംഗ്ലീഷ് വിലാസം https://ml.wikipedia.org/wiki/Bharatendu_Harishchandra
ഒരു ഹിന്ദി സാഹിത്യകാരനാണ് ഭാരതേന്ദു ഹരിശ്ചന്ദ്ര (1850-85).
ആധുനിക ഹിന്ദി സാഹിത്യത്തിൻറെയും ഹിന്ദി നാടക വേദിയുടെയും പിതാവായി കരുതപ്പെടുന്നു.
സത്യ ഹരിശ്ചന്ദ്ര, നീല ദേവി, അന്ധേർ നഗരി തുടങ്ങിയ നാടകങ്ങൾ രചിച്ച്, അദ്ദേഹം ഹിന്ദിയിൽ ആധുനിക നാടക വേദിക്കു കളമൊരുക്കി.
ദേശഭക്തി പ്രചോദകങ്ങളായ കവിതകൾ രചിച്ചു.
ചന്ദ്രാവലി,ഭാരത ദുർദശ,കശ്മീർ കുസും,മഹാരാഷ്ട്ര ദേശ് കാ ഇതിഹാസ് എന്നി വയാണ് പ്രധാന കൃതികൾ.
അദ്ദേഹത്തിൻറെ  'അന്ധേർ നഗരി'യിലെ കഥാപാത്രമായ ഗോവർധനനെ ഉപജീവിച്ചാണ് മലയാളത്തിൽ ആനന്ദിൻറെ ഗോവർധന്റെ യാത്രകൾ എന്ന കൃതി.
പ്രധാന കൃതികൾ നാടകങ്ങൾ കവിതകൾ വിവർത്തനങ്ങൾ ലേഖന സമാഹാരങ്ങൾ
അവലംബം പുറത്തേക്കുള്ള കണ്ണികൾ Works by or about ഭാരതേന്ദു ഹരിശ്ചന്ദ്ര at Internet Archive ഭാരതേന്ദു ഹരിശ്ചന്ദ്ര public domain audiobooks from LibriVox Bharatendu Harishchandra at Kavita Kosh Archived 2013-01-12 at Archive.is (Hindi) Plays of Bhartendu Harishchandra at Gadya Kosh (Online Encyclopedia of Hindi Literature) Bharatendu Poetry by Bharatendu Archived 2012-11-03 at the Wayback Machine .
Bhartendu Natya Academy Find biography, poems, drama, and other writings of the Bhartendu Harishchandra Archived 2013-02-11 at the Wayback Machine .
अनहद कृति में भारतेंदु हरिश्चंद्र की रचनाएं व परिचय Anhad Kriti
മല്ലിക കപൂർ
മല്ലിക കപൂർ ഒരു തെന്നിന്ത്യൻ ചലച്ചിത്ര നടി ആണ്.2004 മുതലാണ് ഇവർ ചലച്ചിത്ര രംഗത്ത് സജീവമായത്.2005 ൽ വിനയൻ സംവിധാനം ചെയ്ത അത്ഭുതദ്വീപ് എന്ന ചിത്രത്തിലൂടെ ആണ് ഇവർ മലയാള ചലച്ചിത്ര മേഖലയിലേക്ക് കടന്നു വന്നത്.
ത്രില്ലർ , മാടമ്പി , മകരമഞ്ഞ് തുടങ്ങിയ ചലച്ചിത്രങ്ങളിൽ അഭിനയിച്ചു.
ചലച്ചിത്രങ്ങൾ Dil Bechaara Pyar Ka Meera (2004)...
നീല അത്ഭുതദ്വീപ് (2005)...
രാജകുമാരി രാധ Azhagi Irukkirai Bayami Irukkiruthu (2006)...
ജ്യോതി ലക്ഷ്മി വാദ്യാർ (2006)...
അഞ്ജലി Allare Allari (2006)...
പ്രിയ പുലി വരുദ് (2007)...
ഗീതാഞ്ജലി സ്റ്റേറ്റ് റൗഡി (2008)...
പ്രിയ ഗംഗ കാവേരി (2008)...
കാവേരി മാടമ്പി (2008)...
ശ്യാമള ജാക്ക് ആൻഡ് ജിൽ (2009) Theeradha Vilaiyattu Pillai (2009) അഡ്വക്കേറ്റ് ലക്ഷ്മണൻ :ലേഡീസ് ഒൺലി (2010)...
ആനി ദ് ത്രില്ലർ (2010)...
,മേഘ്ന Gun (2011) മകരമഞ്ഞ് (2011)...
വസുന്ധര
മല്ലിക (വൃത്തം)
മല്ലിക : ഒരു സം‍സ്കൃത‍വർണ്ണവൃത്തം .
ധൃതി എന്ന ഛന്ദസ്സിൽ പെട്ട (ഒരു വരിയിൽ 18 അക്ഷരങ്ങൾ) സമവൃത്തം .
ലക്ഷണം “ രം സജം ജഭ രേഫമിഗ്ഗണയോഗമത്ര ഹി മല്ലിക ”
വൃത്തശാസ്ത്രസങ്കേതമനുസരിച്ചു് “ര സ ജ ജ ഭ ര” എന്നീ ഗണങ്ങൾ വരുന്ന വൃത്തമാണു മല്ലിക.
- v - v v - v - v v - v - v v - v - ഉദാഹരണങ്ങൾ
ഉദാ: കുമാരനാശാന്റെ ഒരു പ്രാർത്ഥനയിൽനിന്നു്.
“ ചന്തമേറിയ പൂവിലും, ശബളാഭമാം ശലഭത്തിലും
സന്തതം കരതാരിയന്നൊരു ചിത്രചാതുരി കാട്ടിയും,
ഹന്ത, ചാരുകടാക്ഷമാലകളർക്കരശ്മിയിൽ നീട്ടിയും
ചിന്തയാം മണിമന്ദിരത്തിൽ വിളങ്ങുമീശനെ വാഴ്ത്തുവിൻ!
” സാദൃശ്യമുള്ള മറ്റു വൃത്തങ്ങൾ മല്ലികയുടെ നാലു തവണ ആവർത്തിക്കുന്ന - v - v v എന്ന രീതിയിൽ ഒരു ലഘു കൂടി ചേർത്തു് - v - v v v എന്നായാൽ കുസുമമഞ്ജരി എന്ന വൃത്തം.
ഈ വൃത്തത്തിലുള്ള പദ്യങ്ങൾ ഓമനക്കുട്ടൻ എന്ന ഭാഷാവൃത്തരീതിയിലും പാടാവുന്നതാണു്.
മല്ലികമുട്ടി ഇംഗ്ലീഷ് വിലാസം https://ml.wikipedia.org/wiki/Pavetta_indica
റുബിയേസീ കുടുംബത്തിലെ ഒരു ജനുസ്സായ പാവട്ടയിലെ ഒരു സ്പീഷിസാണ് മല്ലികമുട്ടി .
ശാസ്ത്രനാമം: Pavetta indica .
ഇന്ത്യൻ പാവട്ട എന്നും അറിയപ്പെടുന്നു .
ധാരാളം ഇലകളായി കുറ്റിച്ചെടിയായി വളരുന്ന സസ്യം 2-4 മീറ്റർ ഉയരത്തിൽ വളരുന്നു.
ഇലകൾക്ക് 6-15 സെന്റീമീറ്റർ വീതിയും നീളവും കാണുന്നു.
ഇലയുടെ അഗ്രം സൂചിമുനപോലെയാണ്.
പൂക്കൾ വെള്ളയും സുഗന്ധമുള്ളവയുമാണ്.
പൂക്കളുടെ മധ്യത്തിൽ നിന്നും രോമം പോലെ ബീജവാഹിനി ഉയർന്നു നിൽക്കുന്നു.
ഇത് ചിത്രശലഭങ്ങളെയും പ്രാണികളെയും ആകർഷിക്കുന്നു.
ജീവികൾ ഇവയിൽ സ്പർശിക്കുന്നതോടെ പ്രജനനം നടത്താൻ സഹായിക്കുന്നു.
പൂക്കളുടെ ഇതളുകൾ 1.5 സെന്റീമീറ്റർ വലിപ്പം ഉണ്ടാകും.
6 മില്ലീമീറ്റർ വലിപ്പമുള്ള ഇവയിലെ ഫലം കടുപ്പമുള്ളതും കറുപ്പു നിറവുമാണ്.
ബാലചികിത്സയ്ക്കും പൈൽസിനും ചികിത്സയ്ക്കായി സസ്യഭാഗങ്ങൾ ഉപയോഗിക്കുന്നു.
ഇലയാണ് പൈൽസിനു ഉപയോഗിക്കുന്നത്.
വേരുകൾ ഇഞ്ചിവെള്ളത്തിലും കഞ്ഞിവെള്ളത്തിലും ചേർത്ത് മഹോദര ചികിത്സയ്ക്കായി ഉപയോഗിക്കുന്നു.
അവലംബം ↑ http://www.flowersofindia.net/catalog/slides/Indian%20Pavetta.html പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://www.biotik.org/india/species/p/paveindi/paveindi_en.html Archived 2012-01-16 at the Wayback Machine .
വിക്കിസ്പീഷിസിൽ Pavetta indica എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Pavetta indica എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മല്ലിക (വിവക്ഷകൾ) മല്ലിക (വൃത്തം) - ഒരു സംസ്കൃതവൃത്തം.
മല്ലിക - ഒരു പൂച്ചെടി.
മല്ലിക സാരാഭായ് - നർത്തകി, സാമൂഹികപ്രവർത്തക മല്ലിക സുകുമാരൻ - മലയാളം ചലച്ചിത്ര-പരമ്പര അഭിനേത്രി.
മല്ലിക ഷെരാവത് - ഹിന്ദി ചലച്ചിത്ര അഭിനേത്രി.
മല്ലിക (നടി) - ദക്ഷിണേന്ത്യൻ ചലച്ചിത്രനടി.
മല്ലികാർജുൻ ഖർഗെ
2022 ഒക്ടോബർ 19ന് എ.ഐ.സി.സി അധ്യക്ഷനായി തിരഞ്ഞെടുക്കപ്പെട്ട ലോക്സഭയിലേയും രാജ്യസഭയിലേയും പ്രതിപക്ഷ നേതാവായിരുന്ന കർണ്ണാടകയിൽ നിന്നുള്ള മുതിർന്ന ഇന്ത്യൻ നാഷണൽ കോൺഗ്രസ് നേതാവാണ് മല്ലികാർജുൻ ഖാർഗെ.
(ജനനം: 21 ജൂലൈ 1942) ഏഴ് തവണ സംസ്ഥാന കാബിനറ്റ് വകുപ്പ് മന്ത്രി, പത്ത് തവണ നിയമസഭാംഗം , രണ്ട് തവണ ലോക്സഭാംഗം എന്നീ നിലകളിൽ പ്രവർത്തിച്ച ഖാർഗെ നിലവിൽ 2020 മുതൽ കർണാടകയിൽ നിന്നുള്ള രാജ്യസഭാംഗവും 2021 മുതൽ രാജ്യസഭയിലെ കോൺഗ്രസ് പാർലമെൻ്ററി പാർട്ടിയുടെ പ്രതിപക്ഷ നേതാവുമായി തുടരുന്നു.
കർണ്ണാടകയിലെ ബിടാർ ജില്ലയിലെ ഭൽക്കി താലൂക്കിലെ വാർവെട്ടി എന്ന ഗ്രാമത്തിലെ ഒരു ദളിത് കുടുംബത്തിൽ മാപ്പന ഖാർഗയുടേയും സബാവയുടേയും മകനായി 1942 ജൂലൈ 21ന് ജനിച്ചു.
ഗുൽബെർഗിലുള്ള ന്യൂട്ടൺ വിദ്യാലയത്തിൽ നിന്ന് പ്രാഥമിക വിദ്യാഭ്യാസം നേടിയ ശേഷം ഗുൽബെർഗിലുള്ള ഗവ.
കോളേജിൽ നിന്ന് ബിരുദവും ലോ കോളേജിൽ നിന്ന് നിയമബിരുദവും നേടി പഠനം പൂർത്തിയാക്കി.
ജസ്റ്റീസ് ശിവരാജ് പാട്ടീലിൻ്റെ കീഴിൽ അഭിഭാഷകനായി ഔദ്യോഗിക ജീവിതമാരംഭിച്ചു.
കോളേജിൽ പഠിക്കുമ്പോൾ വിദ്യാർത്ഥി രാഷ്ട്രീയത്തിൽ സജീവമായിരുന്ന ഖാർഗെ 1962-ൽ കോൺഗ്രസിൽ ചേർന്നു.
1972-ലെ കർണാടക നിയമസഭ തിരഞ്ഞെടുപ്പിൽ ഗുർമിട്ക്കൽ മണ്ഡലത്തിൽ നിന്ന് ആദ്യമായി നിയമസഭാംഗമായി തിരഞ്ഞെടുക്കപ്പെട്ടു.
പിന്നീട് 2008 വരെ തുടർച്ചയായി ഒൻപത് തവണ (1972, 1978, 1983, 1985, 1989, 1994, 1999, 2004, 2008) മണ്ഡലത്തെ നിയമസഭയിൽ പ്രതിനിധീകരിച്ച ഖാർഗെ സംസ്ഥാനത്ത് കോൺഗ്രസ് അധികാരത്തിൽ വന്നപ്പോൾ രൂപീകൃതമായ മന്ത്രിസഭകളിൽ ഏഴ് തവണ കാബിനറ്റ് വകുപ്പുകളുടെ ചുമതലയുള്ള മന്ത്രിയായും പ്രവർത്തിച്ചു.
മൂന്ന് തവണ കർണാടകയുടെ മുഖ്യമന്ത്രി സ്ഥാനത്തേയ്ക്ക് പരിഗണിക്കപ്പെട്ടെങ്കിലും കോൺഗ്രസ് വിജയിച്ച നിയമസഭ തിരഞ്ഞെടുപ്പുകളിൽ 
1999-ൽ മുഖ്യമന്ത്രിയായ എസ്.എം.കൃഷ്ണയ്ക്ക് വേണ്ടിയും 2004-ൽ മുഖ്യമന്ത്രിയായ ധരംസിംഗിന് വേണ്ടിയും 2013-ൽ മുഖ്യമന്ത്രിയായ സിദ്ധരാമയ്യയ്ക്ക് വേണ്ടിയും വഴിമാറുകയായിരുന്നു.
2009, 2014 വർഷങ്ങളിൽ നടന്ന ലോക്സഭ തിരഞ്ഞെടുപ്പുകളിൽ ഗുൽബർഗ് മണ്ഡലത്തിൽ നിന്ന് പാർലമെൻ്റ് അംഗമായി.
2014 മുതൽ 2019 വരെ ലോക്സഭയിലെ കോൺഗ്രസിൻ്റെ പാർലമെൻ്ററി പാർട്ടി നേതാവായി പ്രവർത്തിച്ചു.
2019-ലെ ലോക്സഭ തിരഞ്ഞെടുപ്പിൽ ഗുൽബെർഗിൽ നിന്ന് മത്സരിച്ചെങ്കിലും ബി.ജെ.പി സ്ഥാനാർത്ഥിയായ ഉമേഷ്.
ജി.യാദവിനോട് പരാജയപ്പെട്ടു.
2020-ൽ കർണ്ണാടകയിൽ നിന്ന് രാജ്യസഭാംഗമായി തിരഞ്ഞെടുക്കപ്പെട്ട ഖാർഗെ 2021 മുതൽ 2022 വരെ രാജ്യസഭയിലെ കോൺഗ്രസിൻ്റെ പ്രതിപക്ഷ നേതാവായും പ്രവർത്തിച്ചു.
കോൺഗ്രസ് പ്രസിഡൻ്റ് സ്ഥാനത്തേയ്ക്ക് മത്സരിക്കുന്നതിന് വേണ്ടി പ്രതിപക്ഷ നേതൃസ്ഥാനം രാജിവച്ചു.
2022 ഒക്ടോബർ 17 ന്
കോൺഗ്രസ് പ്രസിഡൻറ് സ്ഥാനത്തേയ്ക്ക് (എ.ഐ.സി.സി) നടന്ന വോട്ടേടുപ്പിൽ എതിർ സ്ഥാനാർത്ഥിയായിരുന്ന ശശി തരൂരിനെ പരാജയപ്പെടുത്തി എ.ഐ.സി.സിയുടെ പുതിയ അധ്യക്ഷനായി തിരഞ്ഞെടുക്കപ്പെട്ടു.
2022 ഡിസംബർ മൂന്നിന് നടന്ന കോൺഗ്രസ് പാർലമെൻ്ററി പാർട്ടി യോഗം രാജി നിരാകരിച്ച് രാജ്യസഭയിലെ പ്രതിപക്ഷ നേതാവായി ഖാർഗയെ തന്നെ തുടരാൻ ചുമതലപ്പെടുത്തി
പ്രധാന പദവികളിൽ 1962 : കോൺഗ്രസ് പാർട്ടി അംഗം 1969 : പ്രസിഡൻറ്, ഗുൽബെർഗ് സിറ്റി കോൺഗ്രസ് കമ്മിറ്റി 1972-2008 : നിയമസഭാംഗം, (9) ഗുർമിട്കൽ 1976 : സംസ്ഥാന വിദ്യാഭ്യാസ വകുപ്പ് മന്ത്രി 1978 : സംസ്ഥാന ഗ്രാമവികസന വകുപ്പ് മന്ത്രി 1980 : സംസ്ഥാന റവന്യൂ വകുപ്പ്  മന്ത്രി 1983 : സെക്രട്ടറി, കോൺഗ്രസ് നിയമസഭ കക്ഷി 1985 : നിയമസഭയിലെ പ്രതിപക്ഷ ഉപ-നേതാവ് 1988-1989 : വൈസ് പ്രസിഡൻറ്, കർണ്ണാടക പി.സി.സി 1989 : സംസ്ഥാന റവന്യൂ വകുപ്പ് മന്ത്രി 1992 : സംസ്ഥാന സഹകരണ വകുപ്പ് മന്ത്രി 1996-1999 : നിയമസഭയിലെ പ്രതിപക്ഷ നേതാവ് 1996-1999 : ലീഡർ, കോൺഗ്രസ് പാർലമെൻ്ററി പാർട്ടി 1999 : സംസ്ഥാന ആഭ്യന്തര വകുപ്പ് മന്ത്രി 2004 : സംസ്ഥാന ഗതാഗത വകുപ്പ് മന്ത്രി 2005-2008 : കർണ്ണാടക പി.സി.സി, പ്രസിഡൻറ് 2008 : നിയമസഭയിലെ പ്രതിപക്ഷ നേതാവ് 2008-2009 : നിയമസഭാംഗം, ചിറ്റാപ്പൂർ (10) 2009 : ലോക്സഭാംഗം, ഗുൽബെർഗ്, (1) 2009-2013 : കേന്ദ്ര തൊഴിൽ വകുപ്പ് മന്ത്രി 2013-2014 : കേന്ദ്ര റെയിൽവേ മന്ത്രി 2014 : ലോക്സഭാംഗം, ഗുൽബെർഗ്, (2) 2014-2019 : ലോക്സഭയിലെ പ്രതിപക്ഷ നേതാവ് 2016-2019 : ചെയർമാൻ, പബ്ലിക് അക്കൗണ്ട്സ് കമ്മിറ്റി 2020-തുടരുന്നു : രാജ്യസഭാംഗം 2021-2022, 2022-തുടരുന്നു : രാജ്യസഭയിലെ പ്രതിപക്ഷ നേതാവ് 2022-തുടരുന്നു : എ.ഐ.സി.സി അധ്യക്ഷൻ സ്വകാര്യ ജീവിതം ഭാര്യ : രാധാഭായി മക്കൾ : പ്രിയങ്ക് (കർണാടക നിയമസഭാംഗം, മുൻ സംസ്ഥാന കാബിനറ്റ് വകുപ്പ് മന്ത്രി) രാഹുൽ മിലിന്ദ് പ്രിയദർശിനി ജയശ്രീ അവലംബം
മല്ലിക ഷെരാവത് ഇംഗ്ലീഷ് വിലാസം https://ml.wikipedia.org/wiki/Mallika_Sherawat
ബോളിവുഡ് ചലച്ചിത്രരംഗത്തെ ഒരു പ്രമുഖ നടിയും, മോഡലുമാണ് മല്ലിക ഷെരാവത് ( ഹിന്ദി : मल्लिका शेरावत , ജനനം ഒക്ടോബർ 24 , 1981 ജനന നാമം - റീമ ലാംബ.
മല്ലിക ജനിച്ചത് ഹരിയാനയിലെ കർണാൽ എന്ന സ്ഥലത്താണ്.
തന്റെ ആദ്യപേര് റീമ ലാംബ എന്ന പേര് മാറ്റി മല്ലിക എന്ന പേര് സ്വീകരിച്ചത് റീമ എന്ന പേരിൽ ഉള്ള മറ്റൊരു നടിയുമായി ഉള്ളത് കൊണ്ടാണെന്ന് മല്ലിക പറയുന്നത്.
ഷെരാവത് എന്നുള്ളത് തന്റെ അമ്മയുടെ പേരിൽ നിന്നും എടുത്തതാണെന്ന് മല്ലിക പറയുന്നു.
മല്ലിക ഡെൽഹി യൂണിവേഴ്സിറ്റിയിൽ നിന്നും തത്ത്വശാസ്ത്രത്തിൽ ബിരുദമെടുത്തിട്ടുണ്ട്.
ചലച്ചിത്രവേദിയിലേക്കുള്ള മല്ലികയുടെ പ്രവേശനം 2003 ലെ ഖ്വായിഷ് എന്ന ചിത്രത്തിലൂടെയാണ്.
പക്ഷേ ശ്രദ്ധേയമായ ഒരു ചിത്രം എന്നു പറയാവുന്നത്  2004 ൽ  ഇറങ്ങിയ മർഡർ എന്ന ചിത്രമാണ്.
ഹോളിവുഡ് ചിത്രമായ അൺ‌ഫെയ്ത്ഫുൾ എന്ന ചിത്രത്തിന്റെ കഥയെ അടിസ്ഥാനമാക്കിയുള്ള ഒരു ചിത്രമായിരുന്നു ഇത്.
മികച്ച നടിക്കുള്ള സീ സിനി അവാർഡ് ഈ ചിത്രത്തിലെ അഭിനയത്തിന് മല്ലികക്ക് ലഭിച്ചു.
ആ വർഷത്തെ ഒരു മികച്ച വിജയ ചിത്രമായിരുന്നു ഈ ചിത്രം.
ജാക്കി ച്ചാൻ നായകനായ മിത്ത് എന്ന ചിത്രത്തിലും മല്ലിക അഭിനയിച്ചു.
2006 ലെ പ്യാർ കെ സൈഡ് ഇഫക്ട്സ് എന്ന ചിത്രം വളരെയധികം ശ്രദ്ധിക്കപ്പെട്ടു.
ഇതും മല്ലികയുടെ സിനിമ ജീവിതത്തിലെ ഒരു ശ്രദ്ധേയമായ ചിത്രമായിരുന്നു.
തമിഴിൽ മല്ലിക ഈയിടെ കമലഹാസൻ നായകനായ ദശാവതാരം എന്ന ചിത്രത്തിൽ അഭിനയിച്ചു.
മല്ലികയെ ഏഷ്യയിലെ 100 സുന്ദരികളിൽ ഒന്നായി ഹോങ്കോം‌ഗിലെ ഒരു ഫാഷൻ മാഗസിൻ തിരഞ്ഞെടുത്തിട്ടുണ്ട്.
എയർ ഹോസ്റ്റസ് ആയിരുന്ന ഹ്രസ്വകാലഘട്ടത്തിൽ 1997 ൽ ദില്ലിയിലുള്ള പൈലറ്റ് കരൺ സിംഗ് ഗില്ലിനെ വിവാഹം കഴിച്ചു.
വിവാഹമോചനത്തിന്റെ കളങ്കം ബോളിവുഡിലെ ഉയർച്ചയെ തടയുമെന്നതിനാൽ അവർ വിവാഹത്തെ രഹസ്യമാക്കി വച്ചു.
2017 ൽ അവർ ഫ്രഞ്ച് റിയൽ എസ്റ്റേറ്റ് ഏജൻറ് സിറിൽ ഓക്സെൻഫാൻസിന്റെ പങ്കാളിയായിരുന്നു.
അഭിനയിച്ച ചിത്രങ്ങൾ വർഷം ചലച്ചിത്രം വേഷം കുറിപ്പുകൾ 2002 Jeena Sirf Merre Liye Sonia (Special appearance) credited as Reema Lamba 2003 Khwahish Lekha Khorzuvekar 2004 Kis Kis Ki Kismat Meena Madhok 2004 Murder Simran Saigal 2005 Bachke Rehna Re Baba Padmini 2005 The Myth Indian Princess Chinese film 2006 Pyaar Ke Side Effects Trisha 2006 Shaadi Se Pehle Sania 2006 Darna Zaroori Hai 2007 Guru Jhumpa - The Dancer Item number Mayya Mayya Special Apperance 2007 Preeti Eke Bhoomi Melide Kannada Movie Item number 2007 Aap Ka Suroor - The Real Love Story Ruby Special Appearance 2007 Fauj Mein Mauj Sunehri Dhanda postponed 2007 Welcome Ishika 2008 Unveiled Announced 2008 Dasavathaaram Jasmine Tamil film 2008 Ugly Aur Pagli Kuhu Released 2008 Dhakrey's Bed(Proper use of butter) Koshal Production Released 2008 Maan Gaye Mughal-e-Azam Anarkali Released അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Mallika Sherawat Dasavatharam (Ten Reincarnations): Mallika Sherawat's stunts and glamour by-pass the Hollywood Bond girls Archived 2008-08-04 at the Wayback Machine .
പ്രായപൂർത്തിവോട്ടവകാശം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പതിനെട്ടു വയസ്സ് പൂർത്തിയായ ഏതൊരിന്ത്യൻ പൗരനും ജാതി,മത,വർഗ, വർണ,ഭാഷ,പ്രദേശ വ്യത്യാസങ്ങളില്ലാതെ തിരഞ്ഞെടുപ്പിൽ വോട്ടുചെയ്യാനുള്ള അവകാശമാണിത്.
ജനാധിപത്യഭരണക്രമത്തിൽ പൗരനു ലഭിക്കുന്ന ഏറ്റവും പ്രധാനപ്പെട്ട അവകാശമാണു പ്രായപൂർത്തിവോട്ടവകാശം.
വോട്ടുചെയ്തു കൊണ്ട് ജനാധിപത്യപ്രക്രിയയിൽ ഒരു പോലെ പങ്കെടുക്കാനുള്ള അവസരം ലഭിക്കുന്നു.
പ്രായവിവേചനം ഇംഗ്ലീഷ് വിലാസം https://ml.wikipedia.org/wiki/Ageism
പ്രായത്തിന്റെ അടിസ്ഥാനത്തിൽ ഒരാൾക്കെതിരായോ ഒരുകൂട്ടം ആളുകൾക്കെതിരായോ കാണിക്കുന്ന വിവേചനത്തെയാണ് ഏജിസം അഥവാ പ്രായവിവേചനം എന്നു പറയുന്നത്.
പ്രായത്തിന്റെ അടിസ്ഥാനത്തിലുള്ള താഴ്‌ത്തിക്കെട്ടലുകൾക്കും വിവേചനത്തിനും മുൻവിധികൾക്കും അടിസ്ഥാനമായ വിശ്വാസങ്ങളും മൂല്യങ്ങളും സമീപനവും നിലപാടുകളുമാണ് ഇതുകൊണ്ടർത്ഥമാക്കുന്നത്.
ഇത്തരം സമീപനം സാധാരണമോ ആസൂത്രിതമോ ആകാം.
മുതിർന്ന പൌരന്മാർക്കെതിരായ വിവേചനത്തെക്കുറിക്കുന്നതിനായി റോഹർട്ട് നീൽ ബട്ലർ ആണ് 1969 ൽ ഈ വാക്ക് ആദ്യമായി പ്രയോഗിക്കുകയും ഈ നിലപാടിനെ ലിംഗ -വർണ്ണവിവേചനങ്ങളോട് ഉപമിക്കുകയും ചെയ്തത്.
പ്രായവിവേചനത്തിലൂടെയുള്ള മുദ്രകുത്തലിൽ മൂന്ന് ഘടകങ്ങളുള്ളതായി ബട്ലർ നിരീക്ഷിച്ചു.
പ്രായത്തെക്കുറിച്ചും പ്രായമായവരെക്കുറിച്ചും പ്രായമാകലിനെക്കുറിച്ചുമുള്ള മുൻവിധി, പ്രായമായവർക്കെതിരായ വിവേചനം, വയസ്സായിയെന്ന മുദ്രചാർത്തുന്ന തരത്തിൽ സ്ഥാപനങ്ങളിലും മറ്റും നിലനിൽക്കുന്ന നയസമീപനങ്ങൾ എന്നിവയാണവ.
കൌമാരപ്രായക്കാരടക്കമുള്ള ചെറിയകുട്ടികൾക്കെതിരായി പ്രായത്തെ അടിസ്ഥാനപ്പെടുത്തിയുള്ള വിവേചനം കാണിക്കുന്നതിനെയും ഇതേ പദംകൊണ്ട് വിവക്ഷിക്കാറുണ്ട്.
കുട്ടികളെയും അവരുടെ ആശയങ്ങളെയും "പിള്ളകളി" (കുട്ടിക്കളി) എന്ന തരത്തിൽ അധിക്ഷേപിക്കുന്നതും അവഗണിക്കുന്നതും ഇതിന്റെ പരിധിയിൽവരും.
പ്രാവ് ഇംഗ്ലീഷ് വിലാസം https://ml.wikipedia.org/wiki/Dove
പറക്കാൻ കഴിയുന്ന ഒരു പക്ഷിയാണ് പ്രാവ് .
300-ഓളം ജാതി  പ്രാവുകൾ പ്രകൃതിയിൽ ഉണ്ട്.
അല്പം തടിച്ച ശരീരവും കുറുകിയ കഴുത്തും ചെറിയ, മെലിഞ്ഞ കാലുകളും അല്പം തടിച്ച ചുണ്ടുകളും ആണ് പ്രാവുകൾക്ക്.
ഇവയുടെ കൂടുകൾ സാധാരണമായി അലങ്കോലം ആയിരിക്കും.
കമ്പുകൾ കൊണ്ടാണ് കൂടു നിർമ്മിക്കുക.
രണ്ട് വെളുത്ത മുട്ടകൾ ആൺകിളിയും പെൺകിളിയും മാറിമാറി അടയിരിക്കുന്നു.
മുട്ട വരിഞ്ഞ് കുഞ്ഞ് പൂർണ്ണമായും പുറത്തായ ഉടൻ മുട്ടത്തോട് പ്രാവ് കൂട്ടിൽ നിന്നും മാറ്റും.
വിത്തുകൾ, പഴങ്ങൾ ‍, മറ്റ് മൃദുവായ സസ്യാഹാരങ്ങൾ എന്നിവയാണ് ആഹാരം.
പ്രാവുകൾ ലോകമെമ്പാടും ഉണ്ട്.
ഇന്തോമലയ , ആസ്ത്രലേഷ്യ ജൈവ വ്യവസ്ഥകളിലാണ് പ്രാവുകൾ ഏറ്റവും കൂടുതൽ ഉള്ളത്.
മനുഷ്യർ പ്രാവുകളെ ഇണക്കി വളർത്താറുണ്ട്.
3000 രൂപ മുതൽ 25000 രൂപ വരെ വിലയുള്ള  പൗട്ടെർ പ്രാവുകളും ഏതാണ്ട് 11000 രൂപ വരെ വിലയുള്ള കോഴിയോളം വലിപ്പവും കാഴ്ച്ചയിൽ ഏതാണ്ട് കോഴിയെപ്പോലെ കാണപ്പെടുന്നതുമായ കിംഗ്‌ പ്രാവുകളും കേരള വിപണിയിലും ലഭ്യമാണ് പാൽ
പാൽ ചുരത്താൻ കഴിവുള്ളവയാണ് പ്രാവുകൾ.
പ്രാവിൻ കുഞ്ഞുങ്ങൾക്ക് ആഹാരമായി ആൺപ്രാവും പെൺപ്രാവും ധാന്യപ്പാൽ (ക്രോപ് മിൽക്ക്) എന്ന പോഷകാഹാര സമൃദ്ധമായ പദാർത്ഥം പുറപ്പെടുവിക്കുന്നു.
ആൺ-പെൺ പക്ഷികളുടെ തൊണ്ടയിലെ ഒരു ഗ്രന്ഥി ഉത്പാദിപ്പിക്കുന്ന കൊഴുത്ത ഒരു ദ്രാവകമാണ് പ്രാവിന്റെ പാൽ.
മാടപ്രാവ് ചിത്രശാല കുവെറ്റിലെ ഒരു പ്രാവിൻ കൂട്ടം കുവെറ്റിലെ ഒരു പ്രാവിൻ കൂട്ടം ഇണപ്രാവുകൾ അടയിരിക്കുന്ന പെൺപ്രാവ് പ്രാവിൻ മുട്ടകൾ പ്രാവിൻ മുട്ടവിരിഞ്ഞയുടനെ.
പ്രാവിൻകൂട് വെള്ളപ്രാവ് കാടപ്രാവ് പ്രാവിൻ കുഞ്ഞ് പുറം കണ്ണികൾ Wikimedia Commons has media related to Dove .
International Dove Society Archived 2012-11-08 at the Wayback Machine .
The American Dove Association Canadian Dove Association Archived 2007-01-08 at the Wayback Machine .
columbidae.org.uk Archived 2015-09-06 at the Wayback Machine .
- an online resource for the conservation of pigeons and doves Dove Pictures and Links The Dove Page The Place on the Internet for Doves Dove videos Archived 2008-12-30 at the Wayback Machine .
on the Internet Bird Collection അവലംബങ്ങൾ
പ്രായപൂർത്തിയാകൽ പ്രായപൂർത്തിയാകുബോൾ പെൺകുട്ടികളുടെയും ആൺകുട്ടികളുടെയും ശരീരത്തിന് സംഭവിക്കുന്ന മാറ്റം അവരെ സ്ത്രീയും പുരുഷനുമാക്കുന്നു.
ഋതുവാകൽ അല്ലെങ്കിൽ പ്രായപൂർത്തിയാകുന്നത് ഒരു പെൺകുട്ടിയോ ആൺകുട്ടിയോ ലൈംഗിക പക്വത പ്രാപിക്കുന്ന സമയമാണ്.
ശാരീരികവും മാനസികവുമായ മാറ്റങ്ങൾ, ദ്വിതീയ ലൈംഗിക സ്വഭാവസവിശേഷതകളുടെ വികസനം എന്നിവയ്ക്കൊപ്പം ഒരു കുട്ടിയിൽ നിന്ന് മുതിർന്നവരിലേക്കുള്ള പരിവർത്തനത്തെ ഇത് സൂചിപ്പിക്കുന്നു.
പാരിസ്ഥിതികവും ജനിതകവുമായ ഘടകങ്ങൾ പ്രായപൂർത്തിയാകുന്നതിന് കാരണമാകുന്നു.
പ്രായപൂർത്തിയായ ഒരു പെൺകുട്ടിക്ക് ഗർഭിണിയാകാനും പ്രസവിക്കാനും കഴിയുന്നു.
ഒരു ആൺകുട്ടിയുടെ ശരീരം ബീജം ഉത്പാദിപ്പിക്കാൻ തുടങ്ങുകയും സ്ഖലനം സാധിക്കുകയും ചെയ്യുന്നു.
ആൺകുട്ടികളുടെ ശബ്ദം കൂടുതൽ ആഴത്തിലാകുന്നതും പെൺകുട്ടികൾ സ്തനങ്ങൾ വളരുന്നതും ആർത്തവം ആരംഭിക്കുന്നതും പ്രായപൂർത്തിയാകുന്നത്തിന്റെ ബാഹ്യ ലക്ഷണങ്ങളാണ്.
കേരളത്തിൽ പൊതുവെ പ്രായപൂർത്തിയാകുന്ന ഒരു പെൺകുട്ടിയെ ഋതുമതി എന്ന് വിളിക്കുന്നു.
ശരീരം പ്രായപൂർത്തിയാകുന്നത് എങ്ങനെ നിയന്ത്രിക്കുന്നു
പ്രായപൂർത്തിയാകുന്നത് വിവിധ ഹോർമോണുകളുടെ പ്രവർത്തനത്താലാണ്.
ഹൈപ്പോതലാമസ് ഗോണഡോട്രോപിൻ-റിലീസിംഗ് ഹോർമോൺ (ജി.എൻ.ആർ.എച്ച്) സ്രവിക്കുമ്പോൾ പ്രായപൂർത്തിയാകാൻ തുടങ്ങുന്നു.
GnRH ഉത്തേജനം വഴി പിറ്റ്യൂട്ടറി ഗ്രന്ഥിയിൽ നിന്ന് ഫോളിക്കിൾ-സ്റ്റിമുലേറ്റിംഗ് ഹോർമോണും ല്യൂട്ടിനൈസിംഗ് ഹോർമോണും പുറത്തുവരുന്നു.
ഫോളിക്കിൾ-സ്റ്റിമുലേറ്റിംഗ് ഹോർമോണും ല്യൂട്ടിനൈസിംഗ് ഹോർമോണും ലൈംഗിക ഹോർമോണുകൾ പുറത്തുവിടാൻ ലൈംഗികാവയവങ്ങളെ പ്രേരിപ്പിക്കുന്നു.
പ്രായപൂർത്തിയായ സ്ത്രീയും പുരുഷനും തമ്മിലുള്ള വ്യത്യാസങ്ങൾ
ആൺകുട്ടികളും പെൺകുട്ടികളും പ്രായപൂർത്തിയാകുമ്പോൾ ലൈംഗിക അവയവങ്ങളിൾ മാറ്റങ്ങൾ സംഭവിക്കുന്നു.
അവയെല്ലാം സാധാരണ മാറ്റങ്ങളാണ്.
സാധാരണയായി 9-നും 13-നും ഇടയിൽ പ്രായമുള്ള പെൺകുട്ടികൾക്കും 10-നും 14-നും ഇടയിൽ ആൺകുട്ടികൾക്കും ലൈംഗിക പുനരുൽപാദനത്തിന് പക്വത കൈവരിക്കുന്നു.
പ്രായപൂർത്തിയാകുമ്പോൾ ആൺകുട്ടികൾക്കും പെൺകുട്ടികൾക്കും സംഭവിക്കുന്ന മാറ്റങ്ങളിൽ ലൈംഗികാവയവങ്ങൾ വലുതായി വളരുകയും കക്ഷം, ഗുഹ്യഭാഗം തുടങ്ങിയ ശരീര ഭാഗങ്ങളിൽ രോമങ്ങൾ പ്രത്യക്ഷപ്പെടുകയും ഉയരം കൂടുകയും ചെയ്യുന്നു.
ഈ മാറ്റങ്ങളെ ദ്വിതീയ ലൈംഗിക സവിശേഷതകൾ എന്ന് വിളിക്കുന്നു.
പെൺകുട്ടികളിൽ പ്രായപൂർത്തിയാകുന്നതിന്റെ ആദ്യ ലക്ഷണം സാധാരണയായി സ്തനമുകുളങ്ങൾ വികസിക്കുന്നതാണ്.
കൈയുടെ കീഴിലുള്ള (കക്ഷം) രോമങ്ങളും പ്യൂബിക് രോമങ്ങളും (സ്വകാര്യ ഭാഗങ്ങൾ) വളർച്ച, ഉയരത്തിൽ വർദ്ധനവ്, ചർമ്മം എണ്ണമയമുള്ളതായിത്തീരുകയും മുഖക്കുരു , ആർത്തവം (സാധാരണയായി അവസാനമായി സംഭവിക്കുന്നു) തുടങ്ങിയവ ആരംഭിക്കുന്നു.
ഒരു പെൺകുട്ടിക്ക് ആദ്യത്തെ ആർത്തവം ലഭിക്കുന്നതിന് ഏകദേശം 6 മാസം മുതൽ 1 വർഷം വരെ യോനിയിൽ നിന്ന് വെളുത്തതും ശ്ലേഷ്മം പോലുള്ളതുമായ സ്രവങ്ങൾ കാണുകയും അനുഭവപ്പെടുകയും ചെയ്യും.
ഇത് ശരീരവും ഹോർമോണുകളും മാറുന്നതിന്റെ മറ്റൊരു അടയാളമാണ്.
ഡിസ്ചാർജ് യോനിയുടെ ആരോഗ്യം നിലനിർത്താൻ സഹായിക്കുന്നു.
സാധാരണ യോനിയിൽ നിന്നുള്ള ഡിസ്ചാർജ് നിറമില്ലാത്ത കട്ടി കുറഞ്ഞതും ചെറുതായി ഒട്ടിപ്പിടിക്കുന്നതുമായിരിക്കും.
സ്രവത്തിന്റെ നിറം വെള്ള അല്ലെങ്കിൽ ഓഫ്-വൈറ്റ് വരെ വ്യത്യാസപ്പെടാം.
ഡിസ്ചാർജിന്റെ അളവ് ഒരു പെൺകുട്ടിയുടെ ആർത്തവചക്രത്തെ ആശ്രയിച്ചിരിക്കും.
സാധാരണ ഡിസ്ചാർജിന് നേരിയ ഗന്ധം മാത്രമേ ഉണ്ടാകൂ.
ഒരിക്കലും ചൊറിച്ചിലോ കത്തുന്നതോ ഉണ്ടാകരുത്.
നിങ്ങൾ ചൊറിച്ചിൽ, ശക്തമായ ദുർഗന്ധം, അല്ലെങ്കിൽ നിറം മാറ്റം (തവിട്ട്, ചാര അല്ലെങ്കിൽ പച്ച പോലുള്ളവ) എന്നിവ ശ്രദ്ധയിൽപ്പെട്ടാൽ അത് യോനിയിലെ അണുബാധയുടെ ലക്ഷണമാകാം.
ആൺകുട്ടികളിൽ
ആൺകുട്ടികളിൽ വൃഷണങ്ങളും ലിംഗവും വലുതാകുന്നതോടെയാണ് സാധാരണയായി പ്രായപൂർത്തിയാകുന്നത് തുടങ്ങുന്നത്.
പ്യൂബിക് ഏരിയയിലും (സ്വകാര്യ ഭാഗങ്ങൾ) കക്ഷങ്ങളിലും രോമ വളർച്ച ആരംഭിക്കുന്നു.
പേശികൾ വളർച്ച, ആഴത്തിലുള്ള ശബ്ദം, മുഖത്തെ രോമങ്ങൾ, ശരീരത്തിലെ രോമവളർച്ച, വിയർപ്പ്, ശരീര ദുർഗന്ധം തുടങ്ങിയവ ആരംഭിക്കുന്നു.
പ്രായപൂർത്തിയാകുമ്പോൾ ആൺകുട്ടികൾക്ക് ഉദ്ധാരണം ആരംഭിക്കും.
(ലിംഗം രക്തം കൊണ്ട് നിറയുകയും കഠിനമാവുകയും ചെയ്യുന്നു).
ആൺകുട്ടികൾ ലൈംഗിക കാര്യങ്ങളെക്കുറിച്ച് ചിന്തിക്കുമ്പോഴും അല്ലെങ്കിൽ ചിലപ്പോൾ ഒരു കാരണവുമില്ലാതെ ചിന്തിക്കുമ്പോഴോ ഉദ്ധാരണം സംഭവിക്കുന്നു.
ബീജം അടങ്ങിയ ദ്രാവകമാണ് ശുക്ലം .
സ്ഖലനം നടക്കുമ്പോൾ ലിംഗത്തിൽ നിന്ന് ബീജം പുറത്തുവരുന്നു.
ഉറങ്ങുമ്പോൾ ലിംഗം ഉദ്ധരിക്കുകയും സ്ഖലനം സംഭവിക്കുകയും ചെയ്യുന്നതിനെ സ്വപ്ന സ്കലനം എന്ന് പറയുന്നു.
ഇത് സാധാരണമായ ഒരു പ്രക്രിയയാണ്.
ഉണരുമ്പോൾ അടിവസ്ത്രമോ കിടക്കയോ അല്പം നനഞ്ഞിരിക്കാം.
അതുകൊണ്ടാണ് അവയെ വെറ്റ് ഡ്രീംസ് (നനഞ്ഞ സ്വപ്നങ്ങൾ) എന്ന് വിളിക്കുന്നത്.
വൈകാരിക മാറ്റങ്ങൾ
പ്രായപൂർത്തിയാകുമ്പോൾ ആൺകുട്ടികളുടെയും പെൺകുട്ടികളുടെയും ശരീരത്തിൽ വലിയ അളവിലുള്ള ഹോർമോണുകൾ അവരുടെ വികാരങ്ങളെയും ബാധിക്കുന്നു.
ചെറുപ്പക്കാർ പരസ്പരം ആകർഷിക്കപ്പെടാൻ തുടങ്ങുന്നു.
ലൈംഗിക താല്പര്യങ്ങൾ ഉണ്ടാകുന്നു.
മറ്റുള്ളവർ തങ്ങളെക്കുറിച്ച് എന്താണ് ചിന്തിക്കുന്നതെന്ന് പലപ്പോഴും ആശങ്കാകുലരാകുന്നു.
മയക്കുമരുന്നോ അമിതമായ മദ്യപാനമോ പുകവലിയോ പോലുള്ള അപകടകരമായ കാര്യങ്ങൾ ചെയ്യാനുള്ള പ്രേരണയും അവർക്ക് അനുഭവപ്പെടാം.
അവർ ചിലപ്പോൾ കൂടുതൽ സ്വാതന്ത്ര്യം ആഗ്രഹിക്കുന്നു.
അവരുടെ മാതാപിതാക്കൾ അവരെ കാര്യങ്ങൾ ചെയ്യാൻ അനുവദിക്കാത്തപ്പോൾ ദേഷ്യപ്പെടാം.
കൗമാരക്കാരുടെ മസ്തിഷ്കം വളരുന്ന സമയമായതിനാൽ അവർ പക്വത പ്രാപിക്കുന്നതിന് കുറച്ച് സമയമെടുത്തേക്കാം.
പ്രാവിൻപൊത്ത് തത്വം ഇംഗ്ലീഷ് വിലാസം https://ml.wikipedia.org/wiki/Pigeonhole_principle ഈ തത്ത്വത്തിന്റെ പേരിനുള്ള പ്രചോദനം: ഇവിടെ n = 10 ഉം m = 9 ആണ്‌, അതായത് ഏതെങ്കിലും പൊത്തിൽ ഒന്നിൽകൂടുതൽ പ്രാവുകൾ ഉണ്ടായിരിക്കും.
ഗണിതത്തിൽ ഉപയോഗിക്കപ്പെടുന്ന ഒരു തത്ത്വമാണ്‌ പ്രാവിൻപൊത്ത് തത്ത്വം ( Pigeonhole principle ), മൂന്ന് കുട്ടികളുള്ള ഒരു കുടുബത്തിലെ രണ്ട് കുട്ടികൾ ഒരേ ലിംഗത്തിൽപെട്ടവരായിരിക്കും എന്നപോലെയുള്ളവയെ ഉദാഹരണമാക്കിയുള്ളതാണ്‌ ഈ തത്ത്വം.
n, m എന്നീ രണ്ട് എണ്ണൽ സംഖ്യകൾ തന്നിരിക്കുന്നു, n പ്രാവുകളെ m പൊത്തുകളിലാക്കുകയാണെങ്കിൽ ഒരു പൊത്തിലെങ്കിലും ഒന്നിൽ കൂടുതൽ പ്രാവുകളുണ്ടായിരിക്കും എന്നാണ്‌ ഇത് പ്രതിപാദിക്കുന്നത്.
മറ്റൊരുവിധത്തിൽ പറഞ്ഞാൽ m പൊത്തുകളിൽ ഒരോന്നിനെ വെക്കുകയാണെങ്കിൽ പരമാവധി m എണ്ണത്തെ വെക്കുവാൻ സാധിക്കും, വീണ്ടും ഒരെണ്ണത്തെ കൂടി വെക്കണമെങ്കിൽ നിലവിൽ ഉപയോഗിക്കപ്പെട്ട ഏതെങ്കിലും പൊത്തിൽ തന്നെ വെക്കേണ്ടി വരും, ഇവിടെ m എന്നത് നിർണ്ണയിക്കപ്പെടാവുന്നതായിരിക്കും.
പ്രാസം
പ്രാസം (അനുപ്രാസം-Rhyme)
പദ്യത്തിൽ ഓരോ വരിയിലേയും നിശ്ചിതസ്ഥാനങ്ങളിൽ ഒരേ അക്ഷരമോ അല്ലെങ്കിൽ ശബ്ദത്തിൽ വളരെ സമാനമായ അക്ഷരങ്ങളോ ഒത്തുചേർന്നു വരുന്ന കാവ്യാലങ്കാരവ്യവസ്ഥ.
സാധാരണ ഉപയോഗിച്ചുവരുന്നതായി ഏഴു പ്രാസങ്ങൾ ഭാഷാഭൂഷണത്തിൽ എടുത്തുപറഞ്ഞിരിക്കുന്നു.
ഇതിൽ തന്നെ ദ്വിതീയാക്ഷരപ്രാസം (കേരളീയഭാഷാകവികൾക്ക് അത്യന്തം പ്രിയമേറിയതിനാൽ) കേരളപ്രാസം എന്നറിയപ്പെടുന്നു.
മറ്റു പ്രാസങ്ങൾ: ആദിപ്രാസം (ആംഗലപ്രാസം), അന്ത്യപ്രാസം (മഹാരാഷ്ട്രാപ്രാസം), അഷ്ടപ്രാസം, ദ്വാദശപ്രാസം,ഷോഡശപ്രാസം, ലാടാനുപ്രാസം
ഉദാഹരണങ്ങൾ: ആദ്യാക്ഷരപ്രാസം(shezyyyn) ദ്വിതീയാക്ഷരപ്രാസം(shahal) അന്ത്യാക്ഷരപ്രാസം ...
അന്യപ്രതിപാദനങ്ങൾ ദ്വിതീയാക്ഷരപ്രാസവാദം ഭാഷാഭൂഷണം
പ്രായിക്കര ധന്വന്തരിക്ഷേത്രം
ആലപ്പുഴ ജില്ലയിൽ മാവേലിക്കരയ്ക്കടുത്ത് പ്രായിക്കരയിൽ സ്ഥിതിചെയ്യുന്ന അതിപ്രസിദ്ധമായ ഒരു ക്ഷേത്രമാണ് പ്രായിക്കര ശ്രീധന്വന്തരിക്ഷേത്രം .
ആയിരത്തിലധികം വർഷം പഴക്കം അവകാശപ്പെടുന്ന ക്ഷേത്രമാണിത്.
ഭാരതത്തിൽത്തന്നെ അത്യപൂർവ്വമാണ് ധന്വന്തരിക്ഷേത്രങ്ങൾ.
കേരളത്തിൽ അത്തരത്തിൽ അഞ്ച് ക്ഷേത്രങ്ങളുണ്ട്.
അവയിലൊന്നാണ് പ്രായിക്കര ക്ഷേത്രം.
തൃശ്ശൂർ ജില്ലയിലെ നെല്ലുവായ പെരിങ്ങാവ് ക്ഷേത്രങ്ങൾ, ആലപ്പുഴ ജില്ലയിൽത്തന്നെയുള്ള മരുത്തോർവട്ടം ക്ഷേത്രം , കോട്ടയം ജില്ലയിലെ ഒളശ്ശ ധന്വന്തരിക്ഷേത്രം എന്നിവയാണ് മറ്റുള്ളവ.
രോഗശാന്തിക്ക് ഏറ്റവും വിശിഷ്ടമാണ് ധന്വന്തരീ ഭജനം.
ആയുർവേദത്തിന്റെ ദേവതയായി ധന്വന്തരിയെ കാണുന്നു.
തന്മൂലം മിക്ക വൈദ്യകുടുംബങ്ങളുടെയും ഉപാസനാമൂർത്തിയാണ് ധന്വന്തരി .
ധന്വന്തരി ക്ഷേത്രം
മാവേലിക്കരയിൽ നിന്ന് ഉദ്ദേശം 3 കിലോമീറ്റർ വടക്കുമാറി ചെങ്ങന്നൂർ / തിരുവല്ല റോഡിന്റെ പടിഞ്ഞാറുഭാഗത്ത് കിഴക്കോട്ട് ദർശനമായാണ് ക്ഷേത്രം സ്ഥിതിചെയ്യുന്നത്.
കേരളത്തിലെ പ്രധാനനദികളിലൊന്നായ അച്ചൻകോവിലാർ ക്ഷേത്രത്തിൽനിന്ന് അല്പം മാറി വടക്ക്, പടിഞ്ഞാറ് ദിശകളിലൂടെ ഒഴുകിപ്പോകുന്നു.
അതിവിശാലമായ ക്ഷേത്രവളപ്പാണ് ഇവിടെയുള്ളത്.
ഇരുവശവും ധാരാളം മരങ്ങൾ നിറഞ്ഞുനിൽക്കുന്നു.
ക്ഷേത്രനടയിലേയ്ക്കുള്ള വഴി മൊത്തം അടുത്തകാലത്ത് ടൈൽസ് പാകി.
ഇവ പിന്നിട്ടുകഴിഞ്ഞാൽ ക്ഷേത്രനടപ്പുരയിലെത്താം.
ഇതിന് തെക്കുവശത്ത് വലിയൊരു ആൽമരമുണ്ട്.
ഇതിന്റെ ചുവട്ടിൽ ഒരു സ്ത്രീരൂപമുണ്ട്.
പണ്ട് ഇവിടെ ഭജനമിരുന്ന് മോക്ഷം പ്രാപിച്ച ഒരു വാരസ്യാരുടേതാണ് ആ രൂപമെന്ന് വിശ്വസിയ്ക്കപ്പെടുന്നു.
നടപ്പുരയ്ക്കപ്പുറത്ത് പക്ഷിവാഹനവുമായി ഉയർന്നുനിൽക്കുന്ന കൊടിമരം കാണാം.
2011ലാണ് ഇവിടെ കൊടിമരം പ്രതിഷ്ഠിച്ചത്.
പഞ്ചലോഹത്തിൽ നിർമ്മിച്ചതാണ് ഈ കൊടിമരം.
ഇതിനുമപ്പുറത്ത് ബലിക്കൽപ്പുരയാണ്.
ബലിക്കൽപ്പുരയിൽ പ്രത്യേകിച്ച് അലങ്കാരങ്ങളൊന്നുമില്ല.
തികച്ചും സാധാരണക്ഷേത്രം പോലെയാണ്.
എന്നാൽ, ഇവിടെയുള്ള നാല് തൂണുകളിൽ ചെറിയ തോതിൽ ശില്പങ്ങൾ കാണാം.
ബലിക്കല്ല് വളരെ ചെറുതാണ്.
അതിനാൽ, നടയ്ക്കുപുറത്തുനിന്ന് നോക്കിയാൽത്തന്നെ വിഗ്രഹം വ്യക്തമായി കാണാം.
ഇവിടെ നാലമ്പലവും വളരെ ചെറുതാണ്.
സാധാരണ കേരളീയക്ഷേത്രങ്ങളിൽ കാണുന്നപോലുള്ള അതേ രൂപമാണ് ഇവിടെയുള്ളത്.
അകത്തേയ്ക്ക് കടക്കുമ്പോൾ വലതുവശത്ത് ഹോമപ്പുരയും ഇടതുവശത്ത് പാട്ടുപുരയും കാണാം.
ഒറ്റനിലയിൽ പണിതീർത്ത, ചെമ്പുമേഞ്ഞ, വളരെ ചെറിയ ചതുരശ്രീകോവിലാണ് ഇവിടെയുള്ളത്.
ശില്പചിത്രകലാവൈദഗ്ദ്ധ്യത്താൽ സമ്പന്നമല്ല ഈ ശ്രീകോവിൽ.
സാധാരണ ക്ഷേത്രങ്ങളിലേതുപോലെത്തന്നെയാണ്.
അകത്ത് രണ്ട് മുറികളുണ്ട്.
അവയിൽ രണ്ടാമത്തെ മുറിയാണ് ഗർഭഗൃഹം.
അവിടെ കിഴക്കോട്ട് ദർശനമായി സാക്ഷാൽ ധന്വന്തരിഭഗവാൻ വാഴുന്നു.
നാലടിയോളം വലിപ്പമുള്ള കൃഷ്ണശിലാവിഗ്രഹമാണ് ഇവിടെയുള്ളത്.
ചതുർബാഹുവായ ഭഗവാൻ പുറകിലെ വലത്തെക്കയ്യിൽ സുദർശനചക്രവും മുന്നിലെ വലത്തെക്കയ്യിൽ അമൃതകലശവും പുറകിലെ ഇടത്തെക്കയ്യിൽ ശംഖും മുന്നിലെ ഇടത്തെക്കയ്യിൽ ജളൂകവും (നീരട്ട) ധരിച്ച ഭഗവാൻ സർവ്വരോഗങ്ങളും ഹനിച്ച് ഭക്തർക്ക് ആയുരാരോഗ്യസൗഖ്യങ്ങൾ പ്രദാനം ചെയ്തുകൊണ്ട് പ്രായിക്കരയിൽ കുടിയിരിയ്ക്കുന്നു.
ശ്രീകോവിലിന് നേരെമുന്നിൽ നമസ്കാരമണ്ഡപമുണ്ട്.
വളരെ ചെറുതാണ് ഇത്.
കഷ്ടിച്ച് നാല് തൂണുകൾ മാത്രം.